  Майя Бывальцева Кынман висёнъёс сэрен Эгра, Камабрка, Кизнер ёросъёсысь но Сарапулысь нылпи садъёсын 6 группаос карантинэ ворсамын. Со сярысь ивортэ Роспотребнадзорлэн элькунъя Управлениез. 7–13 шуркынмонэ висьыны усемъёслэн лыдзы эпидеми гожез 1,5 процентлы ортчиз. Та дырлы ик 2015-тӥ арын черламъёс 5 процентлы ичигес вал. Арня ӵоже 9 сюрс 790 висисьёс пусъемын, ӝыныез со пӧлысь Ижкарын улӥсьёс. Чер вӧлмон ласянь сюлмаськытӥсь ёросъёс пӧлын — Алнаш, Вавож, Эгра, Кез, Сюмси. Грипплэн вирусэз та дырлы Удмуртиын пусйымтэ. Та дыре элькунын прививкаос пуктон азьланьтӥське. Чакланъёс 97 процентлы быдэстэмын. Тегъёс: Тазалык висён Удмуртия Тол пиналъёс тазалыкезутён дӥськут  